CESIJAS LĪGUMS
Rīgā	2026. gada _________
Maksātnespējīgās AS “PNB Banka”, reģistrācijas Nr. 40003072918, juridiskā adrese: Skanstes iela 25, Rīga, LV - 1013, tās maksātnespējas procesa administratora Vigo Krastiņš personā (turpmāk – “Cedents”), un
Vārds, uzvārds/Nosaukums, personas kods/reģistrācijas Nr., dzīvesvieta/juridiskā adrese, valdes locekļa/pilnvarotās personas______ personā (turpmāk – “Cesionārs”), 
abi kopā turpmāk – „Puses”, katra atsevišķi – „Puse”,
ņemot vērā, ka:
- 2026.gada __.oktobrī noslēdzās pieteikšanās uz Cedenta izsludināto prasījuma tiesību kā lietu kopības pirkšanu, izmantojot cenu aptauju, kurā Cesionārs piedāvāja savu cenu, šādi paužot vēlmi par _________ EUR iegādāties no  Cedenta prasījuma tiesība pret MAS “PNB Banka” parādniekiem;
- Cesionāram ir saistoši 2026.gada 9.septembra Maksātnespējīgās AS “PNB Banka” prasījumu tiesību cenu aptaujas noteikumi arī pēc šī līguma noslēgšanas,
brīvi vienojoties, noslēdz šo līgumu (turpmāk – “Cesijas līgums”), par sekojošo: 
1. Līgumā lietotie termini
1.1. Cedents – Līguma puse, kurai ir prasījuma tiesības pret Parādniekiem. 
1.2. Cesionārs – Līguma puse, kura saskaņā ar Līgumu iegūst no Cedenta prasījuma tiesības pret Parādniekiem.
1.3. Parādnieks vai Parādnieki  – persona vai personas, pret kurām Cedentam ir mantiska rakstura prasījumi, kuri saskaņā ar Līgumu no Cedenta pāriet Cesionāram, un kuru saraksts un saistību apmērs ir noteikts Līguma pielikumā Nr.1.
1.4. Cesijas maksa  – summa, kuru Cesionārs samaksā Cedentam kā atlīdzību par nodotajām prasījuma tiesībām;
2. Līguma priekšmets
2.1. Ar Līgumu Cedents nodod Cesionāram, un Cesionārs pieņem prasījuma tiesības pret Cedenta Parādniekiem, tajā skaitā visas blakus tiesības un prasījumus, kā arī nodibinātās lietu tiesības un citus nodrošinājumus. 
2.2. Cedents nodod Cesionāram prasījumus kopā ar visām pie tiem piederīgām un cesijas brīdī pastāvošām tiesībām, tai skaitā, bet ne tikai tiesībām pieprasīt pamatparādu, līgumsodu, lietojuma procentus, parādu piedziņas izdevumus, tiesāšanās un sprieduma izpildes izdevumus, kā arī citus izdevumus, kas saistīti ar parāda summu atgūšanu.
3. Cesijas maksa
3.1. Atbilstoši Cesionāra izteiktajam cenu piedāvājumam cesijas maksa par prasījuma tiesībām tiek noteikta [summa] EUR [summa vārdiem], (turpmāk - Cesijas maksa).
3.2. Cesionārs apņemas samaksāt Cedentam Cesijas maksu 2026.gada 9.septembra Maksātnespējīgās AS “PNB Banka” prasījumu tiesību cenu aptaujas noteikumos paredzētājā kārtībā un termiņā, naudu pārskaitot uz Cedenta bankas kontu Nr. Nr.LV15PARX0000036181111, AS “Citadele Banka”.
4. Cedenta apliecinājumi un atbildība
4.1. Cedents nes pilnu atbildību par cedēto prasījumu īstumu, taču neatbild par cedēto prasījumu drošumu un atgūstamību.
4.2. Cedents apņemas:
4.2.1. 10 (desmit) darba dienu laikā no Cesijas maksas saņemšanas pēc Cesionāra pieprasījuma sniegt Cesionāram visu viņa rīcībā esošo uz cedētajiem prasījumiem attiecināmo informāciju, arī dokumentāli nefiksētu, kas Cedentam ir kļuvusi zināma gan pirms Līguma noslēgšanas, gan arī pēc tā, un kas Cesionāram varētu būtu noderīga parāda atgūšanas procesā;
4.2.2. informēt Parādniekus par prasījuma tiesību cesiju gadījumos, kad Parādnieks sazinās ar Cedentu, lai vienotos par parāda atmaksu;
4.2.3. sākot ar Cesijas maksas rēķina izrakstīšanas brīdi visus naudas līdzekļus, kurus Cedents būs saņēmis cedēto prasījumu izpildei, vismaz vienu reizi ceturksnī pārskaitīt uz Līgumā norādīto Cesionāra bankas kontu, maksājumu veicot līdz katra tekošā ceturkšņa pēdējam datumam (ieskaitot). 
4.3. Cedents apliecina, ka:
4.3.1. Prasījuma tiesību cesija ir saskaņota ar Cedenta kreditoriem un uzraugošo iestādi, ja šādi saskaņojumi Līguma noslēgšanai ir nepieciešami;
4.3.2. [bookmark: _Hlk215870148]viņam ir tiesības noslēgt šo Līgumu un cedēt Cesionāram prasījumus saskaņā ar Līguma noteikumiem;
4.3.3. cedētie Prasījumi ir īsti;
4.3.4. nepastāv Civillikuma 1799.pantā norādītie cesijas ierobežojumi;
4.3.5. viņš nav atsavinājis, atdāvinājis, ieķīlājis, vai kā citādi apgrūtinājis ar lietu un saistību tiesībām par labu trešajām personām ar šo Līgumu cedējamās prasījuma tiesības, kā arī neveiks šādas darbības nākotnē, ja vien šis Līgums netiek izbeigts;
4.3.6. nevienai citai personai nav un nebūs tiesību uz cedētajām prasījuma tiesībām;
4.3.7. finanšu pakalpojumu sniegšana un ar to saistīto tiesisko darījumu noslēgšana, tajā skaitā,  kredītu (aizdevumu) izsniegšana, ir veikta likumīgi, ievērojot visus tiesisko darījumu noslēgšanās brīdī spēkā esošos un piemērojamos normatīvos aktus, judikatūru, kā arī nozari pārraugošo institūciju (Patērētāju tiesību aizsardzības centrs, Datu valsts inspekcija, Finanšu un kapitāla tirgus komisija, Latvijas Bankas, Noziedzīgi iegūtu līdzekļu legalizācijas novēršanas dienesta u.c.) lēmumus, instrukcijas, metodiskos norādījumus un vadlīnijas;
4.3.8. viņam ir tiesības nodot Cesionāram šajā Līgumā noteiktos Parādnieku personas datus un Cedents ir izpildījis visus normatīvajos aktos un/vai noslēgtajos tiesiskajos darījumos ar Parādniekiem noteiktos pienākumus (ja tādi ir paredzēti), lai personas datu nodošana būtu tiesiska;
4.3.9. viņam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5. Pamatojošo dokumentu nodošana 
5.1. Cedents apņemas 10 (desmit) darba dienu laikā no Cesijas maksas saņemšanas dienas nodot Cesionāram papīra un/vai elektroniskā formātā visu Cedenta rīcībā esošos prasījumu pamatojošo dokumentu oriģinālus vai to atvasinājumus, tai skaitā, bet ne tikai, līgumus par pakalpojumu sniegšanu un/vai preču iegādi, dokumentus, kas apliecina kredīta izsniegšanu, un citus dokumentus, kas nepieciešami parāda summu atgūšanai. Dokumentu pieņemšanu – nodošanu Puses apliecina, parakstot atsevišķu aktu.
6. Cesionāra tiesības un pienākumi
6.1. Cesionārs pieņem Cedenta Līguma 5.1.punktā noteiktajā kārtībā nodotos dokumentus, pēc iespējas sadarbojoties ar Cedentu.
6.2. Cesionārs apņemas nekavējoties, bet ne vēlāk kā 1 (viena) mēneša laikā no Cesijas maksas samaksas dienas, informēt Parādniekus par šī Līguma noslēgšanu un prasījuma tiesību iegūšanu.
6.3. Cesionārs apņemas veikt visas nepieciešamās un saprātīgās, normatīvajos aktos atļautās darbības parāda piedziņai no Parādniekiem.
6.4. Cesionārs uzņemas pienākumu, papildus Cesijas maksai, segt visus izdevumus, kas saistīti ar prasījuma tiesību iegādi, to pārejas jeb nodošanas reģistrāciju uz Cesionāru un realizāciju (atgūšanu, piedziņu).
6.5. Gadījumos, kad trūkst kādi prasījumu pamatojošie dokumenti vai kad prasījumam konstatēti citādi defekti, Cesionārs izmanto visus iespējamos tiesiskos līdzekļus un juridiski-tehniskos paņēmienus parāda atgūšanai maksimāli iespējamā apmērā.
6.6. Cesionārs ir tiesīgs iegūtās prasījuma tiesības cedēt trešajām personām.
6.7. Cesionārs apliecina, ka viņš pilnībā ir iepazinies ar cedējamajām prasījuma tiesībām, to apmēru, ar atgūšanas un izmantošanas iespējām, to faktisko, juridisko stāvokli. Cesionārs ir izvērtējis un tam ir saprotams prasījumu stāvoklis, to atgūšanas, izmantošanas, izlietošanas iespējas, un tam šajā sakarā nav un nebūs nekādas pretenzijas pret Cedentu.
7. Izmaiņas normatīvajos aktos
7.1. Ja Līguma darbības laikā mainās spēkā esošie normatīvie akti, kā rezultātā kāds Līguma noteikums zaudē savu spēku vai kļūst pretrunīgs ar citiem Līguma noteikumiem, Puses apņemas saprātīgā laikā izstrādāt un parakstīt labojumus, saskaņojot Līguma noteikumus ar spēkā esošajiem normatīvajiem aktiem.
7.2. Puses apņemas nekavējoties informēt viena otru par visiem apstākļiem, kas var ietekmēt  Līguma izpildi. 
8. Saskarsme
8.1. Pušu paziņojumi tiek nosūtīti rakstveidā uz Līgumā norādīto attiecīgās Puses adresi ierakstīta pasta sūtījuma veidā vai ar drošu elektronisko parakstu parakstītā veidā elektroniski, nosūtot tos uz Līgumā norādīto attiecīgās Puses e-pasta adresi.
8.2. Pušu paziņojumi ir uzskatāmi par saņemtiem:
8.2.1. ja tie ir nodoti pret parakstu Puses pārstāvim – saņemšanas dienā;
8.2.2. ja tie nosūtīti Līgumā noteiktajā kārtībā pa e-pastu – nākamā darba dienā no sūtījuma nosūtīšanas dienas;
8.2.3. ja tie nosūtīt Līgumā noteiktajā kārtībā uz Puses adresi - 5 (piektajā) darba dienā no sūtījuma nosūtīšanas dienas.

8.3. Par visām rekvizītu izmaiņām Pusēm savstarpēji jāpaziņo 2 (divu) darba dienu laikā.

9. Strīdu un domstarpību risināšana
9.1. Cesionārs un Cedents apņemas darīt visu iespējamo, lai Pušu starpā radušies strīdi un domstarpības sakarā ar Līguma noslēgšanu, izpildi, izmaiņām un atbildību tiktu risināti pārrunu ceļā. Jebkurš strīds vai prasība, kas izriet no Līguma un attiecas uz tā pārkāpšanu, izbeigšanu, spēkā neesamību vai Puses atbildību, tiks izšķirti vispārējās jurisdikcijas tiesā saskaņā ar Latvijas Republikas normatīvajiem aktiem.
10. Līguma izmaiņas un papildinājumi
10.1. Līgumu var grozīt vai papildināt tikai Pusēm savstarpēji rakstiski vienojoties. Mutiskas vienošanās par Līguma grozījumiem Pusēm nav saistošas līdz to izteikšanai rakstveidā.
10.2. Visas izmaiņas un papildinājumi tiek noformēti kā Līguma pielikumi, un tie kļūst par neatņemamu Līguma sastāvdaļu.
11. Papildus noteikumi
11.1. Puses apliecina, ka tām ir visas tiesības uzņemties Līgumā noteiktās saistības un ka tās apņemas pildīt šīs saistības pilnā apjomā un savlaicīgi.
11.2. Puses nav tiesīgas sniegt informāciju par Līgumu trešajām personām bez otras Puses piekrišanas, izņemot Latvijas Republikas normatīvajos aktos noteiktos gadījumus, kā arī Līguma 4.2.2.punktā noteiktajā gadījumā. Līgumā ietvertā informācija un Pušu saistības ir konfidenciālas un Puses apņemas neizpaust to saturu trešajām personām. Šī punkta pārkāpuma gadījumā vainīgā Puse atlīdzina otrai pusei visus radušos zaudējumus.
12. Līguma stāšanās spēkā un prasījuma tiesību pāreja
12.1. Līgums stājas spēkā tā abpusējas parakstīšanas brīdī, un tas ir Pusēm saistošs līdz saistību pilnīgai izpildei.
12.2. Prasījuma tiesības pāriet Cesionāram ar brīdi, kad Cedents savā bankas kontā ir saņēmis Cesijas maksu pilnā apmērā. Pēc Cesijas maksas saņemšanas Cedents sagatavo un izsniedz Cesionāram rakstveida apliecinājumu par Cesijas maksas saņemšanu un prasījuma tiesību pāreju.
12.3. Ja šajā Līgumā noteiktajā termiņā Cedents nav saņēmis Cesijas maksu pilnā apmērā, tad Cedentam ir tiesības vienpusējā kārtā atkāpties no šī Līguma, par to paziņojot Cesionāram, un ar šajā Līgumā norādītajām prasījuma tiesībām rīkoties pēc saviem ieskatiem, nenesot nekādu atbildību pret Cesionāru, tajā skaitā neatlīdzinot Cesionāram nekādus zaudējumus vai citus izdevumus.
12.4. Līgums sastādīts uz divos eksemplāros, no kuriem viens eksemplārs glabājas pie Cedenta, bet otrs eksemplārs glabājas pie Cesionāra.
12.5. Parakstīšanas brīdī Līgumam ir viens pielikums, kas satur Parādnieku sarakstu un cedēto prasījumu apmēru.

13. Pušu paraksti un rekvizīti
		Cedents:

MAS “PNB Banka”
Reģistrācijas Nr. 40003072918
Juridiskā adrese: Skanstes iela 25, Rīga, LV-1013
Banka: AS “Citadele banka”
Konta Nr LV15PARX0000036181111
e-pasts: info@pnbbanka.eu

 
______________________________________
Vigo Krastiņš, maksātnespējas procesa administrators
	Cesionārs:

Vārds, Uzvārds/Nosaukums
Personas kods/Reģistrācijas Nr.
Dzīvesvieta/Juridiskā adrese_____________ _________________________________________
Banka: _________
Konta Nr.___________

